Budget 2026, Den fantastiske friskole

Budgetforudsætninger udkast fra skoleleder. Behandles på bestyrelsesmødet d. /-2025

**INDTÆGTER**

**Elevgrundlag, skolen**

Der budgetteres med 200 elever de første 7 mdr. og med 204 elever de sidste 5 mdr.

Det faktisk elevtal 5/9-2025 var 200 elever. Så vi kender indtægten de første 7 måneder.

Skolens aktuelle elevtal er 203. Det forventes at ca. 20 elever vil forlade skolen til sommer, mens der starter 22 børn i børnehaveklassen.

**Specialundervisning og inklusion**

Til inklusion modtager vi 129.051 kr.. Der er pr. 5/9 tre SPS-elever, hvilket medfører en indtægt på 356.855 kr.

**SFO**

Der budgetteres med 78 børn frem til sommerferien og 81 fra 1. august. Det faktiske tal er pt. 80. Det samlede statstilskud til SFO udgør 728.880 kr.

**Forårs SFO**

XX Kommune tildelte 9676 kr. pr. barn i Forårs SFO i 2025. Vi forventer 20-22 børn, hvilket giver en samlet indtægt på ca. 200.000 kr.

**Samlet statstilskud**

Det samlede statstilskud udgør 13.141.010 kr.

**Fordelingssekretariatet**

Fordelingssekretariatet giver støtte til vikardækning ved sygdom. Denne indtægt er meget svingende, fordi den afhænger af, hvor meget sygdom vi har. Her forventes en indtægt på 100.000 kr.

**Skolepenge og SFO-betaling**

Skolepengene fastholdes og inkluderer iPad og frugt. Den samlede indtægt i skolepenge forventes at udgøre 3.045.000 kr.. I SFO forventes en indtægt på 593.800 kr.

Der er afsat 75.000 kr. af skolens egne midler til nedbringelse af skolepenge for de familier, der i en periode ikke kan betale fuld sats. Udover skolens egne midler kan der søges tilskud til nedbringelse af skolepenge og SFO-betaling. Denne pulje udgør samlet ca. 130.000 kr.

**Øvrige indtægter**

Der er budgetteret med indtægt til børnehave (forældrebetaling) på 787.640 kr., Forårs-SFO på 200.000 kr, lejeindtægter fra Klubben på 24.000 kr., 145.000 kr. forældrebetaling for bandundervisning, 45.000 kr. i egenbetaling for lejrskoler. Hertil kommer andre indtægter. Øvrige indtægter udgør samlet 1.180.640 kr.

**Samlede indtægter i 2026: 20.734.856 kr.**

**UDGIFTER**

**Løn til lærere**

Der er budgetteret med at afholde samme ansættelser som nu. Det betyder, at vi også fremover vil have 2 lærere i børnehaveklassen og 1,5 lærer i 1. klasse. Der er lagt ekstra timer ind til støtteundervisning for SPS-elever. Den samlede udgift til lærerlønninger i 2026 forventes (inkl. lønstigninger/ indeksreg.) at udgøre 10.002.000 kr.. Der er afsat 283.000 kr. til vikarudgifter i 2026. De skal både dække vikar ved sygdom, kurser og lærernes særlige feriedage.

**SFO og dagtilbud**

I budgettet er der indregnet samme antal ansatte som nu + nyansat i flexjob, hvilket medfører lønudgifter for 1.703.011 kr. Udgifter til Forårs-SFO er indregnet i den samlede lønudgift for SFO.

Udover lønninger er der afsat 92.000 kr. til materialer og mad i SFO og Forårs-SFO.

Lønudgifter i dagtilbud udgør 3.131.441 kr. Andre udgifter til dagtilbud udgør 242.100 kr.

**Undervisningsudgifter**

Der er afsat 463.200 kr. til undervisningsmaterialer.

Hertil kommer udgifter til ’div. undervisning’, der bl.a. dækker over udgifter til fotokopiering,

inventar, efteruddannelse, lejrskoler, iPads og IT. Samlet set er der tilført 117.000 kr. til

undervisningsmaterialer. Den udgør samlet 1.224.200 kr.

**Løn rengøring og pedel**

Der fastholdes det nuværende niveau, men indregnes løn til aftrædelse. Samlet udgift: 1.033.389 kr.

**Ejendomsudgifter**

Der budgetteres med lejeudgifter lokaler på 75.000 kr. og med 100.000 kr. til

vedligeholdelse af bygninger og arealer. Der er afsat 60.000 kr. til skatter, afgifter og forsikringer.

**Varme, el og vand**

Der er brugt en del strøm i 2021 (varmepumper). Der forventes en samlet udgift til el på 350.000 kr.

Der er afsat 110.000 kr. til rengøringsmidler mm. Samlet udgift: 491.000 kr.

**Andre administrationsudgifter**

Andre administrationsudgifter på 175.000 kr. dækker bl.a. skolefrugt (70.000 kr.), kontingent til friskoleforeningen (63963 kr.) og andre kontingenter.

**Markedsføring**

Der er afsat 35.000 kr. til markedsføring. Det dækker primært annoncering i den lokale avis, hjemmeside og onlineannoncering.

**Afskrivninger og renter:**

Der vil være renteudgifter ift. den byggekredit vi har aftalt. De samlede prioritetsrenter sættes til 220.000 kr.

**Skolens samlede udgifter i 2026:**

Skolens samlede udgifter i 2026 budgetteres til at være **19.978.482 kr.**

**Resultat**

Der budgetteres efter afskrivninger og prioritetsrenter med et **overskud på 756.374 kr.**

*XX skoleleder/dec. 2025*